Berlingske Tidende, 1783-08-04
Fortsættelse paa de Priismaterier og Premier, som Det Kongelige Danske Landhuusholdings Selskab udsætter for Hans Kongelige Majestæts Riger og Lande udi Aaret 1783. (See No. 61. 44. Hvilke ere de Hindringer, som ere i Veien for Rigernes, og især for Kjøbenhavns, umiddelbare Handel paa fremmede Lande, og hvilke ere de Midler, som kunde bruges til at befordre en saadan umiddelbar udenlands Handel, i den beste Orden for Staten, Provindserne, Hovedstaden, og Stæderne, dem alle til en forholdsmæssig Fordeel og Sammenhæng med hinanden, Snighandelen til Svækkelse og følgelig til en merkelig Forbedring af Handels-Balansen. Hvorvidt og i hvilken Orden er den umiddelbare udenrigske Handel for Staten at tilraade eller ikke, For den Afhandling som grundigst og tydeligst foredrager dette, giver Selskabet sin anden Guld=Medalje eller 50 Rdlr. For den næst beste sin første Sølv=Medalje eller 20 Rdlr. Afhandlingerne maatte være indsendte til den 1 October 1783. 45. For den beste Afhandling, ikke allerede bekjendtgjort ved Trykken, om en selv udvalgt dansk, norsk eller holsteensk Handels=Havns inden og udenrigske Handel, med rimelig Beregning over Gevinsten eller Tabet deraf for Stæderne selv og det almindelige, m. v. For den beste Selskabets anden Guld=Medalje eller 50 Rdlr. For den næst beste Selskabets første Sølv=Medalje eller 20 Rdlr. For den næst derefter Selskabets anden SølvMedalje eller 10 Rdlr. Selskabet ønsker Afhandlinger, som indsendes i denne Materie, ikke maatte blive blotte Extrakter, af Toldbøger, eller allene derpaa grunde sig, men tillige være efterrettelige i Henseende til Handelens virkelige Drift den paa Stedet, saaledes som den i sin hele Omfang drives Afhandlingerne maatte indsendes inden October Maaneds Udgang næstkommende. Nøiagtighed og Tilforladelighed i de meddeelte Efterretninger maae nødvendigen rekommendere Afhandlingen, da samme paasees ved Premiens Tildømmelse. 46. Da Dannemarks Fordeel eller Tab i Handelen med Fremmede saa meget beroer paa den af eller tiltagende Udførsel af de Produkter, som Landet frembringer, og forædler, eller bør kunde frembringe, forædle og afsætte, og Hornqvæget er blant Dannemark, især Jyllands, naturligste og vigtigste Produkter, saa spørges: Er Qvægavlen og Fædristen samt Ekonomien og Handelen med sammes Vare paa nærværende Tid i Dannemark saa fordeelagtig for Landet Almindelighed og for vedkommende Landmænd i Særdeleshed, som begge enten forhen har været eller i det mindste kunde blive men i Fald den ikke er det, hvilke bliver da de sikkerste og almindelig nyttigste Midler til at bringe den til den mueligste Fuldkommenhed saavel for Statens Handel i det Hele, som for de Borgeres og Jndvaaneres Tarv, som haver hidtil dermed især beskæftiget, eller endnu med Nytte for Landet og dem selv kunde beskæftige sig. For den beste Besvaring af dette Spørsmaal udsætter Selskabet sin anden Guld-Medalje eller 50 Rdlr., og for den næst derefter sin første Sølv=Medalje eller 20 Rdlr. Afhandlingen ønskes, saavidt mueligt, oplyst med Beregninger og historiske Tildragelser i Landhuusholdingen og Handelen baade hos os selv og i de Lande, som i Henseende til Beliggenhed, lige Produkter og Lejlighed til Handel meest ligner Dannemark. Premien æskes inden i November 1783. 47. Bønderne, som boer højest til Fields i Norge, finder i Rensdyret deres vigtigste Underholding, ja saa got som eneste Rigdom. Med alt det er dog Maaden, paa hvilken Bonden gjør sig samme nyttig, overladet til ham selv. Meget forskjellig er dog denne baade i Henseende til Tiden paa Aaret da Rensdyret fældes, og i Henseende til Fordelen, som deraf kan udbringes. For at erholde Oplysning om det beste i begge Tilfælde gjør Selskabet følgende Spørsmaal. Til hvad Tid paa Aaret fældes Rensdyret beqvemmest for baade at vedligeholde dets Art og for at kunne benytte sig af det paa beste Maade, og hvorledes nyttes, bevares og anvendes det især blant den nordligste Bondestand saavel i Huusholdingen hjemme som ved Afsats til andre? Hvilken er den fuldkomneste Huusholdings=Kunst med det, endog hvor man ej har Lejlighed til Saltet, eller er nær ved Kjøbstæderne, for jo før jo hellere at kunne afsætte det, dets Kjød eller andre forædlede Vare deraf. For det beste Svar hervagiver Selskabet sin tredie Medalje i Guld eller 25 Rdlr. For næst beste, om samme skulde have noget oplysende, som ikke fandtes ved første, den første Medalje i Sølv eller 20 Rdlr. Premien æskes inden 1ste Desember 1783. 48. Hvorvidfortjener Bever=Avlen, ved et eller andet ekommisk Anlæg, eller mulig Anledning for dette Dyr til Føde, at befordres, Kan dette beqvemmeligen skee og ved hvilke Midler, Hvilke ere de tjenligste Egne og Steder, som Norge dertil haver Østerdalen og uden fore? Hvorvidt er Beveren med dens Vare allerede af nogen Betydenhed for Norge og Staten i Almindelighed eller ikke, For den beste Besvaring af dette Spørsmaal, som man især ønsker grundet paa Erfaring, giver Selskabet sin tredie Guld=Medalje eller 25 Rdlr. og en større Belønning, om Efterretningen især lover nogen merkelig Nytte. Afhandlingerne maatte indsendes inden 1ste Desember 1783. Skulle den have en eller anden merkelig Efterretning om Beverens egen særdeles Ckonomie, ikke tilforn bekjendt, eller være oplyst med en Tegning fra dens bekjendte kunstige Bygningsmaade tagen, fra et eller andet Sted, i Norge, om hvis Rigtighed intet bliver at tvivle, vil saadant ved Bedømmelsen tillige blive taget i Overveielse. 49. Hvilke Vare burde Dannemark især tænke paa at dyrke, tillave vedligeholde og forarbeide i vedbørlig Mængde for de vestindiske Koloniers Skyld, og i hvad Forhold, efter Handelens Beskaffenhed til og fra disse Eilande? For den beste Afhandling om denne Materie Selskabets anden Guld=Medalje eller 50 Rdlr. Afhandlingen maatte indleveres inden October Maaneds Udgang dette Aar. 50. Da Brolægningen her i Kjøbenhavn har kostet Jndvaanerne en anseelig Kapital, er det vigtig at forekomme den Skade, som de smalsælgede Vognmands=Vogne foraarsager, hvorfor Selskabet udsætter følgende Premie. (Fortsættesen følger.)